 **บันทึกข้อความ**

**ส่วนราชการ**.....งานทรัพยากรบุคคล....สำนักปลัดองค์การบริหารส่วนตำบลบ้านแปรง..........................

**ที่**…นม…๙๑๙๐๑/200………….**วันที่**.......๓๑...........**เดือน**........กรกฎาคม.............**พ.ศ**.....๒๕๖๓............

**เรื่อง** ขออนุมัติแต่งตั้งคณะกรรมการจัดทำแผนอัตรากำลัง ๓ ปี ประจำปีงบประมาณ พ.ศ. ๒๕๖๔ – ๒๕๖๖

**เรียน** นายกองค์การบริหารส่วนตำบลบ้านแปรง

 อาศัยอำนาจตามความใน มาตรา ๑๕ ประกอบกับมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล หมวด ๒ ข้อ ๑๕ ในการจัดทำแผนอัตรากำลังขององค์การบริหารส่วนตำบลบ้านแปรง เพื่อวิเคราะห์อำนาจหน้าที่และภารกิจ ขององค์กรปกครองท้องถิ่น วิเคราะห์การวางแผนการใช้กำลังกำหนดหลักเกณฑ์และเงื่อนไข ในการกำหนดตำแหน่งข้าราชกาการหรือพนักงานส่วนท้องถิ่นตามแผนอัตรากำลัง ๓ ปี ประจำปีงบประมาณ พ.ศ.๒๕๖๔ - ๒๕๖๖

 ดังนั้น เพื่อให้การดำเนินการปรับปรุงแผนอัตรากำลัง ๓ ปี ประจำปีงบประมาณ พ.ศ.๒๕๖๔ - ๒๕๖๖ เป็นไปตามหลักเกณฑ์ที่ ก.กลาง กำหนดและเพื่อให้การกำหนดตำแหน่งสอดคล้องเหมาะสมกับโครงสร้างส่วนราชการและระดับตำแหน่งขององค์กรปกครองส่วนท้องถิ่น พ.ศ. 2558 จึงเห็นควรแต่งตั้งคณะกรรมการปรับปรุงแผนอัตรากำลัง ๓ ปี พ.ศ.๒๕๖๔ - ๒๕๖๖ ประกอบด้วย

 ๑. นายสนิท เตือนขุนทด นายกองค์การบริหารส่วนตำบล ประธานกรรมการ

 ๒. นายณพวัศกช์ เดชชาตรี ปลัดอบต. กรรมการ

 ๓. นายวิเชียร คำจันทร์ ผู้อำนวยการกองช่าง กรรมการ

 ๔. นางสาวชมตะวัน โคกขุนทด หัวหน้าสำนักงานปลัด กรรมการ/เลขานุการ

 ๕. นางอุทัยรัตน์ ช่วยพันธ์ นักทรัพยากรบุคคล ผู้ช่วยเลขานุการ

 ให้มีหน้าที่จัดทำแผนอัตรากำลัง ๓ ปี ขององค์การบริหารส่วนตำบลบ้านแปรง ประจำปีงบประมาณ พ.ศ.๒๕๖๔ – ๒๕๖๖ ตามแนวทางการจัดทำแผนอัตรากำลัง ๓ ปี ของคณะกรรมการพนักงานส่วนตำบลจังหวัด นครราชสีมา เพื่อเสนอให้คณะกรรมการพนักงานส่วนตำบลจังหวัดนครราชสีมา ให้ความเห็นชอบและประกาศใช้ต่อไป

 จึงเรียนมาเพื่อโปรดพิจารณาอนุมัติ

(นางอุทัยรัตน์ ช่วยพันธ์)

 นักทรัพยากรบุคคล

/- ความเห็น….

-๒-

- ความเห็นของหัวหน้าสำนักปลัด...............................................................................................................

......................................................................................................................................................................

 (นางสาวชมตะวัน โคกขุนทด)

 หัวหน้าสำนักงานปลัด

 - ความเห็นของปลัดอบต.

*....................................................................................................................................................................*

*....................................................................................................................................................................*

 (นายณพวัศกช์ เดชชาตรี)

 ปลัดองค์การบริหารส่วนตำบลบ้านแปรง

- ความเห็นของนายกอบต....................................................................................................................................................................

....................................................................................................................................................................

(นายสนิท เตือนขุนทด)

 นายกองค์การบริหารส่วนตำบลบ้านแปรง

คำสั่งองค์การบริหารส่วนตำบลบ้านแปรง

ที่ ๒๔๑/๒๕๖๓

เรื่อง แต่งตั้งคณะกรรมการจัดทำแผนอัตรากำลัง 3 ปี ประจำปีงบประมาณ พ.ศ.๒๕๖๔ – ๒๕๖๖

.................................................................

 อาศัยอำนาจตามความใน มาตรา ๑๕ ประกอบกับมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล หมวด ๒ ข้อ ๑๕ ในการจัดทำแผนอัตรากำลังขององค์การบริหารส่วนตำบลบ้านแปรง เพื่อวิเคราะห์อำนาจหน้าที่และภารกิจขององค์กรปกครองท้องถิ่น วิเคราะห์การวางแผนการใช้กำลังคน กำหนดหลักเกณฑ์และเงื่อนไขในการกำหนดตำแหน่งข้าราชาการหรือพนักงานส่วนท้องถิ่นตามแผนอัตรากำลัง ๓ ปี ประจำปีงบประมาณ พ.ศ.๒๕๖๔ - ๒๕๖๖

 เพื่อให้การดำเนินงานการจัดทำแผนอัตรากำลัง 3 ปี ประจำปีงบประมาณ พ.ศ. ๒๕๖๔-๒๕๖๖ เป็นไปด้วยความเรียบร้อย จึงแต่งตั้งคณะกรรมการจัดทำแผนอัตรากำลัง 3 ปี ประจำปีงบประมาณ พ.ศ.๒๕๖๔ – ๒๕๖๖ ประกอบด้วย

 1. นายสนิท เตือนขุนทด นายก อบต. ประธานกรรมการ

 ๒. นายณพวัศกช์ เดชชาตรี ปลัดอบต. กรรมการ

 ๓. นายวิเชียร คำจันทร์ ผู้อำนวยการกองช่าง กรรมการ

 ๔. นางสาวชมตะวัน โคกขุนทด หัวหน้าสำนักงานปลัด กรรมการ/เลขานุการ

 ๕. นางสาวอุทัยรัตน์ ช่วยพันธ์ นักทรัพยากรบุคคล ผู้ช่วยเลขานุการ

 **มีหน้าที่** จัดทำวิเคราะห์ความต้องการกำลังคน วิเคราะห์การวางแผนการใช้กำลังคน ขององค์การบริหารส่วนตำบลบ้านแปรง จัดทำแผนอัตรากำลัง 3 ปีประจำปีงบประมาณ พ.ศ.๒๕๖๔ – ๒๕๖๖ กำหนดหลักเกณฑ์และเงื่อนไขขององค์การบริหารส่วนตำบลบ้านแปรง

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๔ เดือน สิงหาคม พ.ศ.๒๕๖๓

#  (นายสนิท เตือนขุนทด)

#  นายกองค์การบริหารส่วนตำบลบ้านแปรง

**ส่วนราชการ** สำนักงานปลัดองค์การบริหารส่วนตำบลบ้านแปรง

# บันทึกข้อความ

**ที่** นม ๙๑๙๐๑**/**๒๐๑  **วันที่** ๔ **เดือน** สิงหาคม **พ.ศ.**๒๕๖๓

**เรื่อง** ขอเชิญประชุมคณะกรรมการจัดทำแผนกำลัง ๓ ปี ประจำปีงบประมาณ พ.ศ.๒๕๖๔ – ๒๕๖๖

**เรียน** คณะกรรมการจัดทำแผนอัตรากำลังของ อบต.บ้านแปรง ทุกท่าน

#  ตามที่องค์การบริหารส่วนตำบลบ้านแปรง ได้มีคำสั่งที่ ๒๔๑/๒๕๖๓ ลงวันที่ ๔ สิงหาคม ๒๕๖๓ เรื่อง แต่งตั้งคณะกรรมการจัดทำแผนอัตรากำลัง 3 ปี ประจำปีงบประมาณ พ.ศ.๒๕๖๔ – ๒๕๖๖ ขององค์การบริหารส่วนตำบลบ้านแปรง เพื่อให้การดำเนินการในเรื่องดังกล่าวเป็นไปด้วยความเรียบร้อย จึงขอเชิญคณะกรรมการจัดทำแผนอัตรากำลัง ๓ ปี ประจำปีงบประมาณ พ.ศ.๒๕๖๔ – ๒๕๖๖ เข้าร่วมประชุม ในวันจันทร์ ที่ 10 สิงหาคม 25๖๓ เวลา ๑๐.๐๐น. เป็นต้นไป ณ ห้องประชุมสภาองค์การบริหารส่วนตำบลบ้านแปรง

 จึงเรียนมาเพื่อโปรดทราบ

 (นายสนิท เตือนขุนทด)

 นายกองค์การบริหารส่วนตำบลบ้านแปรง

 ประธานคณะกรรมการ

 - **ทราบ**

 ๑. นายณพวัศกช์ เดชชาตรี .............................

 ๒. นายวิเชียร คำจันทร์ ..............................

 ๓. นางสาวชมตะวัน โคกขุนทด . .............................. ๔. นางสาวอุทัยรัตน์ ช่วยพันธ์ ..............................